**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.06.2019, ora 08.00 –14.06.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.06.2019, ora 7.00**

**RÂURI**

**Debitele au fost în general în scădere**, exceptând cursul mijlociu al Someșului și cursurile inferioare ale Someșului Mic și Bârzavei, unde au fost în creștere prin propagare și cursul inferior al Prutului şi râurile din Dobrogea, unde au fost staţionare.

Scurgeri importante pe versanți, torenți și pâraie, viituri rapide pe râurile mici cu efecte de inundații locale și creșteri mai însemnate de debite și niveluri s-au înregistrat pe unele râuri din nordul, centrul, estul țării, precum și zonele de deal și munte, ca urmare a precipitaţiilor căzute în interval sub formă de aversă, izolat mai însemnate cantitativ.

Debitele se situează peste mediile multianuale lunare, exceptând râurile din bazinele hidrografice: Tur, Lăpuș, Crasna, Barcău, Crișul Repede, Suceava, Bistrița, Trotuș, afluenţii Mureşului, unii afluenți ai Oltului mijlociu și inferior, bazinul inferior al Someșului, cursurile superioare ale Siretului și Buzăului, unii afluenți ai Barladului, Prutului și pe râurile din Dobrogea, unde se situează la valori cuprinse între 30 – 90% din normalele lunare.

 Se situează peste:

 - **COTELE DE INUNDAŢIE** râurile la staţiile hidrometrice: Prut – Fălciu (550+19)-jud. VS, Prut – Şiviţa (435+25)-jud.GL;

 - **COTELE DE ATENŢIE** râurile la staţiile hidrometrice: Pârăul Câinelui – Vârtoapele (200+26)-jud.TR, Neajlov – Călugăreni (220+10)-jud. GR, Glavacioc – Crovu (200+19)-jud.GR, Prut – Drânceni (560+18)-jud.VS şi Oancea (440+102)-jud. GL.

 În interval au fost emise o **AVERTIZARE HIDROLOGICĂ** pentru fenomene imediate şi unsprezece **ATENŢIONĂRI HIDROLOGICE** pentru fenomene imediate.

**Debitele vor fi în general în scădere,** exceptând cursul inferior al Prutului şi râurile din Dobrogea, unde vor fi staţionare.

 Sunt posibile scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri mai însemnate de debite și niveluri pe unele râuri din zonele de deal și munte, ca urmare a precipitaţiilor prevăzute sub formă de aversă, izolat mai însemnate cantitativ.

Datorită propagării viiturilor formate anterior, se vor mai situa peste **COTA DE INUNDAŢIE** cursul inferior al râului Prut, cu valori cuprinse între 5 – 10 cm și **COTELE DE ATENȚIE** cursurile inferioare ale râurilor Glavacioc, Pârăul Câinelui (ca urmare a deversărilor controlate din acumulările din amonte) și Prut la Drânceni și Oancea cu valori cuprinse între 10 – 105 cm.

**DUNĂRE**

**Debitul la intrarea în ţară** (secţiunea Baziaş) în intervalul 13.06 – 14.06.2019 a fost în scădere, având valoarea de **10.400 m3/s**, peste media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia –Călăraşi, staţionare la Cernavodă și în creștere pe sectorul Hârşova – Tulcea.

 Din datele primite până la ora 600, se situează peste **FAZA I DE APĂRARE** la stațiile hidrometrice: Giurgiu (570+60) – jud. GR, Olteniţa (550+77) – jud. CL, Călărași (550+49) – jud. CL, Feteşti (565+70) – jud.IL, Vadu Oii (600+66) – jud CT, Galaţi (560+33) – jud.GL, Isaccea (380+85) – jud. TL și Tulcea (320+61) – jud. TL și peste **FAZA a II-a DE APĂRARE** la stațiile hidrometrice: Bechet (600+15) – jud. DJ, Corabia (550+16) – jud. OT, Tr. Măgurele (550+25) – jud. TR, Zimnicea (610+19) – jud. TR, Cernavodă (600+6) – jud. CT, Hârşova (610+40) – jud. CT şi Brăila (610+10) – jud.BR.

Este în vigoare **AVERTIZAREA HIDROLOGICĂ** **nr. 39** din 12.06.2019.

**Debitul la intrarea în ţară** (secţiunea Baziaş) va fi în scădere **(9.900 m3/s).**

 În aval de Porţile de Fier, debitele vor fi în scădere pe sectorul Gruia – Vadu Oii şi în creştere pe sectorul Brăila – Tulcea.

 Nivelurile se vor situa peste FAZA a II-a DE APĂRARE la Hârșova și Brăila şi peste FAZA a I-a DE APĂRARE pe sectoarele Corabia – Cernavodă, Galați – Tulcea și la Vadu Oii.

 Se menţine în vigoare AVERTIZAREA HIDROLOGICĂ nr. 39 din 12.06.2019.

***Se situează în faza I de apărare următoarele sectoare de dig:***

- Potelu-Corabia (jud. Olt);

- Liţa Olt Poiana Seacă, Seaca-Zimnicea aval, Seaca-Zimnicea amonte, Zimnicea-Năsturelu și Bujoru-Pietroșani (jud. Teleorman);

- Pietroşani Vedea, Malu Roşu Gostinu, Gostinu Greaca Argeş (jud Giurgiu);

- Bădălan (jud. Galați);

- Raşova, Ostrov, Băneasa, Oltina, Topalu II (jud. Constanța);

- Calmățui-Gropeni-Chișcani-comp.1 și 2, Brăila-Dunăre-Siret și Vărsătura din B.S.D.; Bandoiu, Marașu, Salcia și Titcov din I.M.B. (jud. Brăila).

- Gârliciu-Dăeni, Măcin-Iglița-Carcaliu, 23 August-Grindu, Tulcea Nufăru, Sf. Gheorghe, Crişan, Letea, Grindu-Canton km 30, Crișan, Letea, Pardina (din administrarea ANAR); Periprava (din administrarea consiliilor locale) (jud. Tulcea);

***Se situează în faza a II-a de apărare următoarele sectoare de dig:***

- Ostrov-Peceneaga, Peceneaga-Turcoaia, Gârliciu Dăeni, Măcin Igliţa Carcaliu, T. Vladimirescu (din administrarea ANAR); Măcin, Chilia Veche (din administrarea consiliilor locale) ( jud. Tulcea);

- Hâșova-Ciobanu (C7 km 2+500, C6 km 13+950), Ciobanu-Garliciu (km 19+150, km 21+ 950, km 25+ 450), Dunăreni-Viile, Topalu I, Dunărea (jud. Constanța);

- Calmățui-Gropeni-Chiscani-comp.3, Noianu-Chișcani și Municipiu din B.S.D.; Filipoiu, Lungulețu, Gemenele, Balaia și Maicanu din I.M.B. (jud. Brăila).

***Se situează în faza a III-a de apărare următoarele sectoare de dig:***

- Smârdan-23 August I, Smârdan-23 August II, Canton km 30-Ciulineț, Ciulineț–Isaccea, Gorgova, R3, R4 (din administrarea ANAR); Nufăru-Victoria, Smârdan (din administrarea consiliilor locale), Șosea Măcin-Smârdan (din administrarea CNAIR) (jud. Tulcea).

**2.** **Situaţia meteorologică în intervalul 13.06.2019, ora 08.00 –14.06.2019, ora 06.00**

**În ţară,** vremea a fost călduroasă în cea mai mare parte a țării, iar disconfortul termic accentuat. ***Indicele temperatură - umezeală (ITU) a depășit pragul critic de 80 de unităţi al disconfortului termic în Banat, Muntenia, local în Maramureș, Crișana, Oltenia, Moldova și s-a apropiat de acest prag și cu totul izolat l-a depășit în Dobrogea.***

După-amiaza și seara, instabilitatea atmosferică s-a accentuat și s-a manifestat prin dezvoltări noroase convective, averse ce au avut și caracter torențial, însoțite de descărcări electrice local în zonele montane și pe arii mai restrânse în est și sud-est. Vântul a prezentat intensificări de scurtă durată în timpul ploilor, iar pe raza județului Vaslui s-a consemnat vijelie și grindină. Din datele colectate până la ora 03 cantitățile de apă au depășit izolat 20...30 l/mp (34,7 l/mp la Suraia, Jud. Vaslui și 21 l/mp la Nisipari Jud. Constanța). În restul spațiului și al timpului cerul a fost mai mult senin, iar vântul a suflat slab și moderat. Temperaturile maxime au fost cuprinse între 27 de grade la Sulina și 35 de grade la Brăila și Gurahonț, iar la ora 06 se înregistrau 11 grade la Joseni, Toplița și Miercurea Ciuc și 25 de grade la Dumbrăvița de Codru.

**OBSERVAȚII** - de ieri de la ora 06 au fost în vigoare 56 de mesaje pentru fenomene meteorologice periculoase imediate emise după cum urmează:

- 13 avertizări cod portocaliu: 5 emise de către SRPV Bacău și CNPM pentru Muntenia și câte una de SRPV Timișoara, SRPV Cluj și SRPV Constanța;

- 43 atenționări cod galben: 13 de către SRPV Bacău, 10 de CNPM pentru Muntenia, 6 de SRPV Constanța și SRPV Sibiu, 4 de către SRPV Cluj și câte 2 de către SRPV Timișoara și SRPV Craiova;

**La Bucureşti,** vremea a fost călduroasă, iar **i*ndicele temperatură - umezeală (ITU) a depășit pragul critic de 80 de unități****,* astfel că disconfortul termic a fost accentuat. Cerul a fost variabil cu înnorări după orele prânzului când în unele cartiere a plouat slab. Vântul a suflat slab și moderat. Temperatura maximă a fost de 33 de grade la toate stațiile meteorologice, iar la 06 se înregistrau 18 grade la Afumați și Băneasa  și 19 grade la Filaret.

**3. Prognoza meteorologică în intervalul 14.06.2019, ora 08.00 –15.06.2019, ora 08.00**

**În ţară,** vremea va fi călduroasă, izolat caniculară în nord-vestul și în sud-estul țării. După-amiaza disconfortul termic va fi ridicat, cu precădere în zonele de câmpie, iar indicele temperatură-umezeală (ITU) va atinge și va depăși ușor pragul critic de 80 de unități. Temperaturile maxime se vor încadra, în general, între 29 și 35 de grade, iar cele minime între 13 și 24 de grade, ușor mai scăzute în estul Transilvaniei. Cerul va fi variabil, cu înnorări temporar accentuate, averse și descărcări electrice, mai ales după-amiaza și seara, local la deal și la munte și pe arii restrânse în restul teritoriului, mai ales în sud-est. Vor fi cantități de apă izolat mai însemnate și condiții de grindină. Vântul va sufla slab și moderat, cu unele intensificări în regiunile sud-estice, dar de scurtă durată și în timpul ploilor.

**La Bucureşti,** vremea va fi călduroasă, cu disconfort termic în accentuare după-amiaza. Indicele temperatură-umezeală (ITU) va atinge și va depăși ușor pragul critic de 80 de unități. Temperatura maximă se va situa în jurul valorii de 34 de grade. Cerul va fi variabil, cu înnorări după-amiaza și seara, când vor crește șansele pentru averse și descărcări electrice. Vântul va sufla slab și moderat. Temperatura minimă va fi de 17...20 de grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**GNM CJ Braşov şi ABA Olt** informează despre **o posibilă poluare cu motorină a apelor de suprafaţă, pârâul Timişul Sec, datorită unui accident rutier în care a fost implicat un TIR care s-a răsturnat pe DN1, zona loc. Timişul de Sus, în data de 13.06.19, orele 14.50**. Se va reveni cu informaţii suplimentare.

**GNM CJ Timiş** informează **despre o mortalitate piscicolă (circa 10 peşti), observată în data de 13.06.19, ora 12:54, în pârâul dintre com. Traian Vuia si Dumbrava, datorită deversării în urma precipitaţiilor abundente, de substanţe fitosanitare, fungicid tip Champ 77 WG, de la SC Agricola Alba, care au fost antrenate în pârâul Timişel.** ABA Banat a dispus măsura de curăţare a canalului de produsul chimic cu termen 14.06.2019.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în perioada 11.06.2019 - 12.06.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Constanţa** informează telefonic despre **un incendiu de vegetaţie în Parcul Tăbăcărie, din Mun. Constanţa, în data de 13.06.19, ora 15.00.** Se va reveni.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.06.2019 - 13.06.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare și Resurse Umane**